

# Antimobbestrategi på Copenhagen City School

#### Formål

|  |
| --- |
| Mobning er et fælles problem, som vi alle har ansvar for at forebygge og reagere på. Formålet med denne antimobbestrategi er at sikre et godt læringsmiljø og forebygge mobning, herunder digital mobning både på skolen og i fritiden. |

#### Målsætninger

|  |
| --- |
| Der er plads til individet i fællesskabet |
| Vi accepterer forskelligheder |
| Det skal være trygt at gå i skole |

### Begreber

|  |
| --- |
| Mobning er systematisk forfølgelse eller udelukkelse af en enkelt person i en sammenhæng, hvor personen er nødt til at være. En person er mobbet, når personen gentagne gange og over en vis tid bliver udsat for negative handlinger fra en eller flere personer. |
| Digital mobning kan være sværere at opdage, den er mere anonym, og rollerne kan være mere uklare. Digital mobning kan være at lægge eller dele krænkende eller diskriminerende tekst eller billeder på sociale medier eller at udelukke bestemte personer fra fælles sociale fora, f.eks. fra en klassegruppe på Facebook. |

### Forebyggelse

|  |
| --- |
| **Ledelse**   * kommunikerer tydeligt skolens forventninger til et trygt børneliv med det formål at styrke elevernes trivsel, læringsmiljø og inklusion. * sørger for at have viden om forskning, værktøjer og erfaringer mv. om antimobning både hos lærerne, pædagogerne og ledelsen. * sørger for at skolen har regler for, hvordan man opfører sig positivt og respektfuldt over for hinanden, og reglerne er synlige og kendte på skolen. |
| **Personale**   * kommunikerer jævnligt til børn og forældre om klassens trivsel og sikrer et respektfuldt samarbejde med forældre for at styrke klassernes trivsel. * har undervisningsforløb om mobning og har taget stilling til, hvilke fag der har ansvaret for forskellige tematikker inden for digital dannelse, samt hvordan der konkret kan arbejdes med dette i de pågældende fag. * vidensdeler om gode materialer og gode forløb, der fremmer elevernes trivsel og digitale dannelse. * er opmærksomme på at alle voksne er rollemodeller for, hvordan man taler sammen, og hvordan man taler til hinanden. * har særligt fokus på at støtte klassers fællesskab i forbindelse med modtagelse af nye elever. * har fokus på, at alle elever har gode frikvarterer, og at de mindre elever har nogen at lege med, fx med hjælp fra de større elever igennem periodevis legepatruljer. * har synlige og tilstedeværende gårdvagter/tilsyn, så eleverne oplever sig trygge i frikvartererne og kan få hjælp til situationer, der kalder på hjælp fra voksne. * Der er en tæt kontakt mellem skole og SFO om trivsel |
| **Elever**   * Skolen inddrager og opfordrer eleverne til, fx igennem elevrådet, at arbejde med klassernes trivsel og skolens antimobbestrategi. * Skolen arbejder løbende med digital dannelse for at styrke eleverne i at agere sikkert og hensynsfuldt på de digitale medier |
| **Forældre**   * Skolen opfordrer til åben dialog omkring udfordringer. * Skolen opfordrer til og forventer, at alle forældre er gode rollemodeller og taler positivt om klassens elever, forældre, lærere og pædagoger. * Skolen opfordrer til og forventer, at alle forældre støtter op om klassens trivsel ved at deltage i forældremøder, temamøder og andre fælles tiltag i klassen og på skolen. * Skolen opfordrer til og forventer sociale fest- og fødselsdagsregler, der sikrer, at alle børn eller alle drenge/piger inviteres til arrangementer i klassen, og tilskynder eleverne til at deltage i hinandens arrangementer. * Skolen er opmærksom på, at forældresamarbejdet er særlig vigtigt for at imødegå digital mobning, da denne form for mobning hovedsageligt foregår efter skoletid. |

#### Forebyggelse af digital mobning på skolen

|  |
| --- |
| **Ledelse**  Skoleledelsen har fokus på initiativer, som kan udvikle en fælles digital kultur på skolen med implikationer for både undervisere, elever og forældre. |
| **Personale**  Arbejder løbende med digital dannelse for at styrke eleverne i at agere sikkert og hensynsfuldt på de digitale medier. |
| **Elever**  Skolen inddrager elevrådet i arbejdet med digital dannelse for at styrke eleverne i at agere sikkert og hensynsfuldt på de digitale medier. |
| **Forældre**  Skolen opfordrer forældrene til at vise interesse for og følge med i børnenes færd på de digitale medier og griber ind over for dårlig omtale af andre og dårlig opførsel.  Følge anbefalinger og regler om de sociale medier, aldersgrænser på Facebook, Instagram mm. |

´

### Indgriben og genoprettelse

#### Hvordan griber vi ind, hvis vi oplever mobning eller digital mobning?

|  |
| --- |
| **Ledelse**   * Leder og klasselærer drøfter sagen med forældrene til det barn, sagen drejer sig om * Det kan i flere tilfælde være nødvendigt at definere, om sagen handler om mobning eller ubetænksomhed og/eller misforståelser, inden den nødvendige plan udarbejdes |
| **Personale**   * Klasselæreren og teamet underrettes og tager sig af eleven * Klasseteamet laver sammen med AKT og ledelse en plan for, hvordan man vil gribe ind over for mobningen * Elevens forældre inddrages i dette arbejde * Efter behov kan skolepsykolog og/eller sundhedsplejerske inddrages * Det kan være nødvendigt at inddrage hele klassen og hele klassens forældregruppe * Klasseteamet er ansvarlige for løbende at evaluere sagens udvikling |
| **Elever**   * Elever, der er tilskuere til mobning, går til en voksen (lærer/pædagog/forældre) * Det er nødvendigt at få afdækket sagens omfang, og inddrage eleverne i løsningen af mobningen. * Det kan være nødvendigt at inddrage hele klassen og hele klassens forældregruppe |

#### Synlighed og forankring af antimobbestrategien

|  |
| --- |
| * Ledelsen kommunikerer tydeligt skolens forventninger til et trygt og rummeligt børneliv med det formål at styrke elevernes trivsel, læringsmiljø og inklusion. * Personalet har fokus på at strukturere undervisningen, så den styrker klassens positive sociale bånd og bidrager til at opbygge og vedligeholde relationer, der giver tryghed og lyst til at samarbejde. * Elevrådet er med til at sætte fokus på elevernes trivsel og udbrede kendskabet til skolens antimobbestrategi, så alle elever ved, hvad de skal gøre, hvis nogen bliver mobbet. * Eleverne inddrages løbende i arbejdet med trivsel på skolen og i arbejdet med antimobbestrategien, så eleverne føler ejerskab til indsatserne mod mobning. • * Eleverne gennemfører den nationale trivselsundersøgelse. |